আপনি হয়তো শুনে থাকবেন যে, কিছু মানুষ এতো বেশি পানি পান করে যে তা তাঁদের শরীরের জন্য ক্ষতির কারণ হয়ে দাড়ায়। আসলে সাইকোজেনিক পলিডিপ্সিয়া এমন একটি মানসিক অবস্থা যার কারণে যিনি এই সমস্যায় ভুগছেন তিনি অনেক বেশি পানি পান করার ইচ্ছা থেকে নিজেকে নিয়ন্ত্রণ করতে পারেননা ফলে তাঁরা কখনো কখনো ২.৫ গ্যালন এর বেশি পানি পান করে। এই প্রকার অনিবারণীয় তৃষ্ণা সাধারণত মানসিক সমস্যার সাথে সম্পর্কিত যা বিষণ্ণতা অথবা বাইপোলার ডিজঅর্ডার হওয়ার প্রবনতা বাড়ায়।